CELEX: 31982R2966
Language: el
Date: 1982-11-05 00:00:00
Title: Κανονισμός (EOK) αριθ. 2966/82 τής Επιτροπής τής 5ης Νοεμβρίου 1982 περί παρατάσεως τού κανονισμού (EOK) αριθ. 2826/77 περί τής καθιερώσεως εντύπου διασαφήσεως κοινοτικής διαμετακομίσεως, δυναμένου νά χρησιμοποιείται σέ σύστημα αυτομάτου ή ηλεκτρονικής επεξεργασίας τών πληροφοριών

Avis juridique important

|

31982R2966

Κανονισμός (EOK) αριθ. 2966/82 τής Επιτροπής τής 5ης Νοεμβρίου 1982 περί παρατάσεως τού κανονισμού (EOK) αριθ. 2826/77 περί τής καθιερώσεως εντύπου διασαφήσεως κοινοτικής διαμετακομίσεως, δυναμένου νά χρησιμοποιείται σέ σύστημα αυτομάτου ή ηλεκτρονικής επεξεργασίας τών πληροφοριών  

Επίσημη Εφημερίδα αριθ. L 310 της 06/11/1982 σ. 0011 - 0011 Ισπανική ειδική έκδοση: Κεφάλαιο 02 τόμος 9 σ. 0116  Πορτογαλική ειδική έκδοση : Κεφάλαιο 02 τόμος 9 σ. 0116 

***** ΚΑΝΟΝΙΣΜΟΣ (ΕΟΚ) αριθ. 2966/82 ΤΗΣ ΕΠΙΤΡΟΠΗΣ  της 5ης Νοεμβρίου 1982  περί παρατάσεως του κανονισμού (ΕΟΚ) αριθ. 2826/77 περί της καθιερώσεως εντύπου διασαφήσεως κοινοτικής διαμετακομίσεως, δυναμένου να χρησιμοποιείται σε σύστημα αυτομάτου ή ηλεκτρονικής επεξεργασίας των πληροφοριών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 222/77 του Συμβουλίου της 13ης Δεκεμβρίου 1976 περί της κοινοτικής διαμετακομίσεως (1), όπως τροποποιήθηκε τελευταία από τον κανονισμό (ΕΟΚ) αριθ. 3813/81 (2), και ιδίως το άρθρο 57,  Εκτιμώντας:  ότι ο κανονισμός (ΕΟΚ) αριθ. 2826/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1976/80 (4), εφαρμόζεται μέχρι τις 31 Δεκεμβρίου 1982·  ότι, εν τούτοις, η πείρα έχει αποδείξει την αναγκαιότητα παρατάσεως πέρα από την ημερομηνία αυτή της δυνατότητος χρησιμοποιήσεως του εντύπου που καθιερώθηκε με τον κανονισμό (ΕΟΚ) αριθ. 2826/77·  ότι, εξάλλου, τα συστήματα αυτομάτου ή ηλεκτρονικής επεξεργασίας των πληροφοριών που χρησιμοποιούνται στον τελωνειακό τομέα, δεν απαιτούν ακόμη, στο παρόν στάδιο εξελίξεώς τους, αναθεώρηση του εν λόγω εντύπου·  ότι, κατά συνέπεια, κρίνεται σκόπιμο να παραταθεί ο κανονισμός (ΕΟΚ) αριθ. 2826/77 για περίοδο δύο ετών·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κοινοτικής Διαμετακομίσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο εδάφιο 2 του άρθρου 5 του κανονισμού (ΕΟΚ) αριθ. 2826/77, η ημερομηνία της «31ης Δεκεμβρίου 1982» αντικαθίσταται από εκείνη της «31ης Δεκεμβρίου 1984».  Άρθρο 2  Ο παρών κανονισμός αρχίζει να ισχύει την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 5 Νοεμβρίου 1982.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 38 της 9. 2. 1977, σ. 1.  (2) ΕΕ αριθ. L 383 της 31. 12. 1981, σ. 28.  (3) ΕΕ αριθ. L 333 της 24. 12. 1977, σ. 1.  (4) ΕΕ αριθ. L 192 της 26. 7. 1980, σ. 23.